[{"text_idx": "#000000", "text": "Problema bat bidean, proposamen t\u2019erdi"}, {"text_idx": "#000001", "text": "\u201cEzaugarri ezberdineko eskola ugari ezagutu ostean, egun, Larraulgo Herri Eskolan zuzendari eta, batez ere, irakasle naiz. Haurrekin egotea eta lan egitea gustatzen zait. Larraulen proiektu kuttuna sortua dugu, \u201cBIDEAN\u201d proiektua, eta baztertu ezinezko printzipio batzuei helduz, 2-12 urte bitarteko ikasleak batera aritzen dira lanean. Bide honetan sortu da, baita ere, \u201cBidean: aurrera egin nahi duen irakaslearen dekalogoa\u201d, Argia argitaletxeak argitaratua, aipatutako printzipio horien inguruan hausnartzen duena."}, {"text_idx": "#000002", "text": "\u201cLarraulgo Herri Eskolan bisita dezente izan ohi ditugu gure proiektu pedagogikoa dela eta. Horietan, bisitatu gaituzten maisu-maistrak, matematikaren lanketak harritu ditu, zenbakiaren eta oinarrizko algoritmo tradizionalaren lanketak, eta gaia sakonago lantzeko dei egin izan didate. Ez naiz matematikan aditua, bai aritua, ordea. Horregatik, zuzen edo oker, gure eskolan eraginkorra zer izan den eta nola eramaten dugun aurrera azaltzen saiatzen naiz, praktikotasunetik, ikasleen bideok erakutsiz, egiten ditugun akatsak onartuz.Hala, lan saioa zenbakiaren eraikuntzaren inguruan antolatuko nuke, algoritmo tradizionalaren lanketaraino iritsiz, eta \u201cBidean\u201d liburuko oinarrizko printzipio batzuei helduz.\u201d"}, {"text_idx": "#000003", "text": "Nola eraikitzen du haurrak zenbakia?\nAlgoritmo tradizionalen atzeratzea. Zergatik? Zertarako?\nHaurra bere aritmetika propioa eraikitzeko gai da (C. Kamii)"}, {"text_idx": "#000004", "text": "Tokia: Bizilore eskola aktiboa, Azkoitia"}, {"text_idx": "#000005", "text": "Ikastaroan plaza gordetzeko ezinbestekoa da ikastaroari dagokion diru sarrera egitea."}]